Emil Steinberger
miniatur|Emil Steinberger (2006)
miniatur|dr Emil Steinberger mit seire Frau Niccel Oktober 2007
Dr Emil Steinberger (* 6. Januar 1933 z Lozern) isch an Schweizer Kabrettischd, Schrifdschdellr, Regisseur on Schauspiiler, wo seid de 1970er amma broida Publikum en Deitschland on en dr Schweiz wegga seine witziche TV-Sketch als Emil bekannt isch.
Leba ond Schaffa
Noch ra Ausbildong zom Boschtbeamta hot er ab 1960 fenf Johr lang dia Luzernr Schual fir Gschdaldong bsuacht ond isch diblomiertr Grafichr worda. 1967 hot er s Kleintheater am Bundesplatz ereffnt, wo Jazzkonzert, Theadr- on Kabrettvorschdellunga on nadirlich seine oigne Brogramm schdaddgfonda henn. Dr Emil Schteibergr hot en Luzern a Schdudio-Kino mit 150 Blätz uffbaut, wo bis heit ondram Nama Atelier-Kino exischdierd.
Em Johr 1977 isch er no für nein Monat en dr Manege vom Circus Knie gschdanda. D Emil-Uffzeichnonga, wo dr ARD ausgschdrahld hot, henn ihn no au en Deitschland bekannt gmacht. Es senn no diverse Tourneea durch die Bondesrebublik on d Schweiz gfolgd, au en dr DDR isch er mährmols ufftretta. Wega denne iberaus erfolgreiche Tourneea hot er sich no 1980 entschlossa bloss no dr Emil zom sei. Seine «Emil-Nommra» hot er au uff Franzesisch gschpielt. Fir die Fanzosa muss es wohl bsondrs luschdig gwä sei, wia mr so liesd.
Drneba isch er au als Schbrecher en Kenderherschbiel (z. B. en Michel us Lönneberga von dr Aschdridd Lindgren) gwä (der Witz do droh isch, daß dr Michl em Original Emil hoist) on em Kenderbrogramm vom Schwizer Färnseh dädig.
A weitrer Meilastoi en seinra Karrier isch die Hauptroll em Film Die Schweizermacher onter m Regisseur Rolf Lyssy gwä. Er isch abbr au sehr guat em Film Video-Liebe, a baar Johr schbädr gwä. Er hot a greesre Roll ghet on isch no witzichr gwä.
Im Johr 1987 isch die letscht Emil-Vorstellong glaufe. 1989 hot er sich von seinra Frau Maya lo schaida. Dr Emil Steibergr isch no Ende 1993 noch New York, zom dort a normals, birgrlichs Leba en dr Anonymität zom fihra, hot am 28. Mai 1999 sei Lebnsgfährdin, d Niccel Kristuf gheirotet. Boide senn abr 1999 en d Schweiz zrickgkehrt on lebet seitdem am Genfersee.
Danoch isch no sei erschds Buach Wahre Lügengeschichten erschiena, wo no viele Lesunga in dr Schweiz on en Deitschland drauf gfolgt senn. Em Oktober 2001 isch no sei zweits Buach Emil via New York erschiena. Em Johr 2001 hot er mit seinra Frau an oigna Verlag grindet, die Edition E, wo neba seine Biacher au seine EMIL-Sketch uff Vidjo on DVD dren vreffentlicht on vrtrieba werdet.
An sim 75. Geburtsdaag isch dr Emil Steinberger vo dr Stadt Luzärn zum Eerebürger ernennt worde. Mit 79 het er wider als «Sit-Up-Comedian» aagfanga uf dr Bühne z stoh.
2013 het er in sinere Biografii Lachzig gschriibe, ass er non e unehelige zwäite Soon het.
Dr Emil Steinberger läbt z Territet (Montreux) im Kanton Waadt.
Auszeichnonga
Dr Emil Steinberger hot a ganze Reih vo Auszeichnonga bekomma:
1971 – Anerkennungspreis der Stadt Luzern fir kulturelle Tätigkeite
1985 – Prix Walo
1986 – Karl-Valentin-Orden
1976 – Deutscher Kleinkunstpreis en de Kategorie Kabarett
1988 – Hans Reinhart-Ring vo de Schweizer Gesellschaft für Theaterkultur
1996 – Ehrennadel der Stadt Luzern
2003 – Rose von Montreux: Goldene Ehrenrose
2003 – Oertli-Preis fir sei Humor, wo iber Sprochgrenze goht
2004 – Göttinger Elch fir sei Lebeswerk
2004 – Deutscher Comedypreis: Ehrepreis fir sei Lebeswerk
2004 – Morenhovener Lupe
2005 – Salzburger Stier: Ehrestier fir sei Lebeswerk
2006 – Bayerischer Kabarettpreis: Ehrepreis
2008 – Ehrebürger vo dr Stadt Lozärn zue seim 75. Geburtstag
2008 – Das große Kleinkunstfestival: Ehre-Preis
2009 – Münchhausen-Preis
2009 – Stern vo dr Satire
2010 – Arosa Humorfüller: Jurypreis vom Arosa Humor-Festival fir sei Lebeswerk
2011 – SwissAward – Lifetime Award fir sei Lebeswerk
2012 – Ehrepreis fir Zwoischprochigkeit Biel-Bienne
2012 – Hall of Fame der German Speaker Association
2013 – Ehre-Rüüdige Lozärner vom Radio Pilatus
2019 – Anerkennungspreis des Kantons Luzern
2021 – Deutscher Kleinkunstpreis: Ehrepreis vom Land Rhoiland-Pfalz
2022 – Swiss Comedy Award Lifetime Award
2024 – Zurich Film Festival Lifetime Achievement Award
2025 – Ehre Prix Walo
Seine wichtichschde Sketch (a Auswahl)
Hochdeutsch  Schwyzerdüütsch  Francais Am Fenster  Am Fenster  A la fenetre Am Matterhorn  Am Matterhorn  Au Cervin Das Steuerformular  Stüürformular  – Der Blutspender  De Bluetspänder  Donneur du sang Der Feinschmecker  De Gourmet  Le gourmand Der Kinderwagen  De Chinderwage  La poussette Der Wahlverlierer  De Wahlverlüürer  Politicien flambant Hochzeitsglückwünsche  Hochzeitsglückwünsche  – Im Zug  Im Zug  Dans le train Mengenlehre  Mengenlehre  La theorie des ensembles Polizeihauptwache  Polizeihauptwach  Poste de police Telegrafenamt  De Telegrafenbeamti  – –  Am Kiosk  Le kiosque –  De Quizmaster  –
Literatur
Weblink
Offizielle Webpräsenz
Edition E
[URL]
Dr Emil Steinberger im VIP-Gäschtebuech vo [URL]
[URL]
Kategorie:Lozärner
Kategorie:Literatur uf Dütsch
Kategorie:Literatur (20. Joorhundert)
Kategorie:Autor
Kategorie:Schauspiler
Kategorie:Kabarettischt
Kategorie:Satire
Kategorie:Maa
Kategorie:Läbigi Person